CELEX: 32011D0252
Language: et
Date: 2011-04-26 00:00:00
Title: 2011/252/EL: Komisjoni rakendusotsus, 26. aprill 2011 , millega lubatakse liikmesriikidel pikendada uute toimeainete askorbiinhappe, ipkonasooli, spiromesifeeni, topramesooni ja Pseudomonas sp . (tüvi DSMZ 13134) jaoks antud ajutisi lubasid (teatavaks tehtud numbri K(2011) 2668 all)  EMPs kohaldatav tekst

27.4.2011   
            
            
               ET
            
            
               Euroopa Liidu Teataja
            
            
               L 106/11
            
         KOMISJONI RAKENDUSOTSUS,
   26. aprill 2011,
   millega lubatakse liikmesriikidel pikendada uute toimeainete askorbiinhappe, ipkonasooli, spiromesifeeni, topramesooni ja Pseudomonas sp. (tüvi DSMZ 13134) jaoks antud ajutisi lubasid
   (teatavaks tehtud numbri K(2011) 2668 all)
   (EMPs kohaldatav tekst)
   (2011/252/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 8 lõike 1 neljandat lõiku,
   ning arvestades järgmist:
   
               (1)
            
            
               2004. aasta septembris said Madalmaad direktiivi 91/414/EMÜ artikli 6 lõike 2 kohase taotluse äriühingult Citrex Nederland BV toimeaine askorbiinhappe kandmiseks direktiivi 91/414/EMÜ I lisasse. Komisjoni otsusega 2005/751/EÜ (2) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (2)
            
            
               2007. aasta märtsis sai Ühendkuningriik direktiivi 91/414/EMÜ artikli 6 lõike 2 kohase taotluse äriühingult Kureha GmbH toimeaine ipkonasooli kandmiseks direktiivi 91/414/EMÜ I lisasse. Komisjoni otsusega 2008/20/EÜ (3) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (3)
            
            
               2002. aasta aprillis sai Ühendkuningriik direktiivi 91/414/EMÜ artikli 6 lõike 2 kohase taotluse äriühingult Bayer CropScience AG toimeaine spiromesifeeni kandmiseks direktiivi 91/414/EMÜ I lisasse. Komisjoni otsusega 2003/105/EÜ (4) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (4)
            
            
               2003. aasta mais sai Prantsusmaa direktiivi 91/414/EMÜ artikli 6 lõike 2 kohase taotluse äriühingult BASF SE toimeaine topramesooni kandmiseks direktiivi 91/414/EMÜ I lisasse. Komisjoni otsusega 2003/850/EÜ (5) kinnitati, et toimik on ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (5)
            
            
               2008. aasta augustis said Madalmaad direktiivi 91/414/EMÜ artikli 6 lõike 2 kohase taotluse äriühingult Sourcon-Padena GmbH & Co KG toimeaine Pseudomonas sp. (tüvi DSMZ 13134) kandmiseks direktiivi 91/414/EMÜ I lisasse. Komisjoni otsusega 2008/599/EÜ (6) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (6)
            
            
               Toimikute täielikkuse kinnitamine oli vajalik selleks, et võimaldada nende detailset uurimist ja luua liikmesriikidele võimalus anda nimetatud toimeaineid sisaldavate taimekaitsevahendite jaoks esialgsed load kuni kolmeks aastaks, järgides direktiivi 91/414/EMÜ artikli 8 lõikes 1 sätestatud tingimusi, eelkõige seda tingimust, mis on seotud toimeainete ja taimekaitsevahendite detailse hindamisega nimetatud direktiivis sätestatud nõuete kohaselt.
            
         
               (7)
            
            
               Nende toimeainete mõju inimeste tervisele ja keskkonnale on taotlejate kavandatud kasutusviiside puhul hinnatud vastavalt direktiivi 91/414/EMÜ artikli 6 lõigetele 2 ja 4. Referentliikmesriigid esitasid komisjonile hindamisaruannete projektid 10. septembril 2007 (askorbiinhape), 29. mail 2008 (ipkonasool), 9. märtsil 2004 (spiromesifeen), 26. juulil. 2007 (topramesoon) ja 3. novembril 2009 (Pseudomonas sp. (tüvi DSMZ 13134)).
            
         
               (8)
            
            
               Pärast seda, kui referentliikmesriigid olid esitanud hindamisaruande projektid, leiti, et taotlejatelt on vaja nõuda täiendavat teavet, millega referentliikmesriigid peavad tutvuma ja mille kohta nad peavad oma hinnangu esitama. Seetõttu toimikute läbivaatamine alles kestab ja hindamist ei ole võimalik direktiiviga 91/414/EMÜ (mida tuleb askorbiinhappe puhul käsitleda koostoimes komisjoni otsusega 2009/579/EÜ (7) ja topramesooni puhul komisjoni otsusega 2009/311/EÜ (8)) ettenähtud aja jooksul lõpetada.
            
         
               (9)
            
            
               Kuna senise hindamise käigus ei ole leitud otsest põhjust muretsemiseks, tuleks liikmesriikidele anda võimalus pikendada kõnealuseid toimeaineid sisaldavate taimekaitsevahendite jaoks antud ajutisi kasutuslube 24 kuu võrra vastavalt direktiivi 91/414/EMÜ artiklile 8, et toimikute läbivaatamine saaks jätkuda. Eeldatavalt peaks hindamis- ja otsustamisprotsess seoses askorbiinhappe, ipkonasooli, spiromesifeeni, topramesooni ja Pseudomonas sp. (tüvi DSMZ 13134) võimaliku lisamisega kõnealuse direktiivi I lisasse jõudma lõpule 24 kuu jooksul.
            
         
               (10)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriigid võivad pikendada askorbiinhapet, ipkonasooli, spiromesifeeni, topramesooni ja Pseudomonas sp. (tüvi DSMZ 13134) sisaldavate taimekaitsevahendite jaoks antud ajutisi kasutuslube kuni 30. aprillini 2012.
   Artikkel 2
   Käesolev otsus kehtib kuni 30. aprillini 2012.
   Artikkel 3
   Käesolev otsus on adresseeritud liikmesriikidele.
   
      Brüssel, 26. aprill 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 230, 19.8.1991, lk 1.
   
      (2)  ELT L 282, 26.10.2005, lk 18.
   
      (3)  ELT L 1, 4.1.2008, lk 5.
   
      (4)  ELT L 43, 18.2.2003, lk 45.
   
      (5)  ELT L 322, 9.12.2003, lk 28.
   
      (6)  ELT L 193, 22.7.2008, lk 14.
   
      (7)  ELT L 198, 30.7.2009, lk 80.
   
      (8)  ELT L 91, 3.4.2009, lk 25.